СҚО-да ауыл тұрғынының үйінен бір келіден астам марихуана табылды
DATE: 21:07, 31 Қаңтар 2024 | GMT +5
TITLE: СҚО-да ауыл тұрғынының үйінен бір келіден астам марихуана табылды
URL: https://kaz.inform.kz/news/sko-da-auil-turgininin-uynen-br-kelden-astam-marihuana-tabildi-980c4c/
META: DATE: 21:07, 31 Қаңтар 2024 | GMT +5
TOTAL WORDS: 141
AUTHOR(S):
TEXT: СҚО полиция департаменті баспасөз қызметінің мәліметінше, жедел іс-шара барысында полицейлер Мамлют ауданындағы ауылдардың бірінің тұрғынының үйін тексерді. Нәтижесінде баспанадан өзіне тән иісі бар өсімдік тектес жасыл түсті зат салынған 8 полимерлік түйіншек табылды. Дәл осындай зат екі қағаз орамаға салынған екен. Тәркіленген заттың жалпы салмағы - 1 келі 22 грамм. Сараптама нәтижесі оның кептірілген марихуана екенін көрсетті. Сондай-ақ тәртіп сақшылары тұрғынның үйінен мундштук пен екі пластикалық бөтелке тәркілеп алды. «Аталған факті ҚР Қылмыстық кодексінің 296-бабының 4-бөлігі бойынша Сотқа дейінгі тергеп-тексерулердің бірыңғай тізіліміне тіркелді. Тергеу барысында құрамында есірткі заты бар өсімдіктерді өсіру фактісі де тексеріледі. Есірткіні аса ірі мөлшерде өткізу мақсатынсыз заңсыз пайдалану үшін де 7 жылға дейін бас бостандығынан айыру түріндегі қатаң жаза көзделген», – дейді СҚО ПД Есірткі қылмысына қарсы іс-қимыл басқармасының бастығы Руслан Сапаров. Жыл басынан СҚО полицейлері есірткі құқық бұзушылығының 27 дерегін анықтады, оның 11-і – өткізуге қатысты
